CGD ออกหุ้นกู้วงเงิน 700 ลบ. เสนอขายรายใหญ่ 16-18 ต.ค.นี้
CGD ออกหุ้นกู้วงเงิน 700 ลบ. เสนอขายรายใหญ่ 16-18 ต.ค.นี้ หวังระดมทุนใช้เป็นเงินทุนหมุนเวียนรองรับการลงทุนใหม่
27 ก.ย. 2561

บริษัท คันทรี่ กรุ้ป ดีเวลลอปเมนท์ จำกัด (มหาชน) หรือ CGD เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2561 มูลค่าไม่เกิน 700 ล้านบาท โดยเสนอขายมูลค่า 500 ล้านบาท และ อีก 200 ล้านบาทเป็นหุ้นกู้สำรอง อายุ 2 ปี อัตราดอกเบี้ยคงที่ร้อยละ 7.25 ต่อปี ชำระทุกๆ 3 เดือนตลอดอายุหุ้นกู้
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดให้จองเซื้อ ในวันที่ 16-18 ต.ค.61 โดยมีบล.คันทรี่ กรุ๊ป เป็นผู้จัดการจำหน่ายหุ้นกู้
สำหรับบริษัทมีวัตถุประสงค์ในการนำเงินที่ได้จากการออกและเสนอขายหุ้นกู้ในครั้งนี้เพื่อใช้เป็นเงินทุนหมุนเวียนในการดำเนินงาน และ/หรือ รองรับการลงทุนในโครงการใหม่ และ/หรือ ชำระคืนหนี้ ซึ่งอาจรวมถึงตั๋วแลกเงินที่จะครบกำหนดไถ่ถอน